Հնոտիներ հագնելով նա հարբած երգում էր փողոցներում: Մարսելի կորստյան ցավն ի վերջո որոշում է մեղմել` ամուսնանալով Ժակի հետ: Դա էլ չի օգնում, և նրանք բաժանվում են: Եվ սկսվում է Պիաֆի անսթափ կյանքը: Ավտովթարից հետո մորֆի օգտագործելով` երգչուհին կախվածության մեջ է ընկնում թմրանյութերից: Սևեռուն մտքեր, սպիտակ տենդ, ինքնասպանության փորձեր... Այս բոլորն ապրելով` Պիաֆն անսպասելիորեն որոշում է բուժվել ու նորից բեմ դուրս գալ: Ու հենց այդ ժաանակահատվածում էլ` մինչև 1961 թ. նա հասնում է առավելագույն հաջողությունների, մեծագույն հռչակի: 1961-ը, սակայն, դառնում է նրա վախճանի սկիզբը, երբ իմանում է, որ ինքը տառապում է քաղցկեղով: Միանգամից սկսում է նիհարել` կշռելով ընդամենը 33 կիլոգրամ: Որքան էլ ընկճված, սակայն շարունակում է պարբերաբար դուրս գալ հիվանդանոցից` համերգներ տալու: Ավելին, ամուսնանում է 27-ամյա գեղեցկատես հույն երգիչ Թեոֆանիս Լամբուկասի հետ: